André Bjerke

Jarl André Bjerke (pseudonym: Bernhard Borge; * 30. január 1918, Aker, dnes súčasť Osla† 10. január 1985, Oslo) bol nórsky spisovateľ (prozaik, básnik a dramatik) a komentátor kultúrneho diania. Bol popredným činiteľom riksmålského jazykového hnutia a redaktorom časopisu Ordet („Slovo“).

Je autorom početných básnických zbierok, viacerých noviel, esejí, detských veršov, prekladov svetovej poézie a drám, pričom pod pseudonymom napísal aj niekoľko kriminálnych románov. Debutoval básnickou zbierkou Syngende jord („Spievajúca krajina“, 1940).

Referencie 

Osobnosti z Osla
Nórski spisovatelia
Nórski básnici